কানিজ সুরকা হলেন দক্ষিণ আফ্রিকার একজন তাৎক্ষণিক অভিনয় শিল্পী, অভিনেত্রী, কৌতুক অভিনেতা এবং একজন ভারতীয় বংশোদ্ভূত ইউটিউবার, যিনি মূলত ভারতে কাজ করেন। তিনি দ্য উইক দ্যাট ওয়াজ নট শো দিয়ে তাঁর কর্মজীবন শুরু করেছিলেন। তিনি বিভিন্ন স্ট্যাণ্ড আপ মঞ্চে (যেখানে কলা প্রদর্শনকারী দঁড়িয়ে পরিবেশন করেন) প্রদর্শন করেছেন। তিনি অ্যামাজন প্রাইম ভিডিও স্ট্যাণ্ড-আপ কমেডি রিয়েলিটি শো কমিকস্তানের প্রথম দুই মরশুমের বিচারক ছিলেন। এছাড়াও তিনি ইউটিউব -এ একটি অনলাইন কমেডি গেম শো, দ্য জেনারেল ফান গেম শো উপস্থাপন করেন।   ব্যক্তিগত জীবন  কানিজ সুরকা দক্ষিণ আফ্রিকার এমথাথায় জন্মগ্রহণ করেন এবং বড় হয়ে ওঠেন। তিনি ডিএসজি, গ্রাহাম স্কুলে বিদ্যালয় শিক্ষা সমাপ্ত করেছেন এবং রোডস বিশ্ববিদ্যালয় থেকে আইন ও মনোবিজ্ঞানে স্নাতক ডিগ্রি অর্জন করেছেন।  কানিজ সুরকা নৃতাত্ত্বিকভাবে একজন গুজরাটি, তিনি একটি মুসলিম পরিবারে জন্মগ্রহণ করেছিলেন, যাঁরা মূলত কাপদভঞ্জের বাসিন্দা। এটি তাঁকে বিভিন্ন সংস্কৃতি এবং ধর্ম সম্পর্কে গভীরভাবে বোঝার সুযোগ ক'রে দিয়েছিল।   কর্মজীবন  ২০০৯ সাল থেকে কানিজ সুরকা মুম্বাইয়ের ক্রমবর্ধমান তাৎক্ষণিক উদ্ভাবনী বিনোদন অনুষ্ঠানের অংশ ছিলেন। মুম্বাইতে তাঁর প্রাথমিক কাজ ছিল দিব্যা পলটের ইম্পস দলের সাথে। কানিজ সুরকা ২০১৩ সালে মুম্বাই-ভিত্তিক গল্প বলার ক্লাব "টল টেলস" এর সহ-নির্দেশক ছিলেন।  তিনি সিএনএন-নিউজ১৮ (পূর্বে সিএনএন-আইবিএন) -এর ব্যঙ্গাত্মক সংবাদ অনুষ্ঠান দ্য উইক দ্যাট ওয়াজ নট -এ মূলধারার জনপ্রিয়তা অর্জন করেছিলেন। তিনি বীর দাস-এর একটি উদ্যোগ উইয়ার্ডঅ্যাস কমেডির সাথেও কাজ করেছিলেন এবং তারপরে তাদের সাথে যুগ্ম ভাবে কাজ করা শুরু করেছিলেন। তিনি বেশ কয়েকটি অল ইণ্ডিয়া বাকছোড় ভিডিওতে উপস্থিত হতে শুরু করেন, যার মধ্যে 'ক্লিটিকা'-র মতো ভূমিকায় তিনি আসতেন, 'এ ওম্যান'স বেস্টিস', 'অনেস্ট ওয়েডিং', 'অনেস্ট বার' ভিডিওগুলিতে এবং ইনস্টাগ্রাম চরিত্র 'ইফ অ্যাপস ওয়্যার পিপল' থেকে। তিনি অ্যামাজন প্রাইমের জন্য কমিকস্তান এবং 'ইমপ্রোভ অল স্টারস' এবং টিএলসি -র জন্য কুইন্স অফ কমেডি এর মতো শোগুলির বিচারক ছিলেন। কানিজ সুরকা "দ্য ইমপ্রোভাইজার্স" নামে একটি ইমপ্রোভ গোষ্ঠীর (তাৎক্ষণিকভাবে উদ্ভাবন ক'রে পরিবেশন) অংশ, তাঁর সঙ্গে আছেন আবিশ ম্যাথিউ, কানান গিল এবং কেনি সেবাস্টিয়ান। তিনি অ্যামাজন প্রাইম ভিডিওতে 'সামথিং ফ্রম নাথিং' শিরোনামে একটি ইমপ্রোভ স্পেশাল করেছেন। তিনি অ্যামাজন প্রাইমের স্ট্যাণ্ড-আপ কমেডি রিয়েলিটি শো কমিকস্তানে বিচারক হয়ে তাঁর কমেডি দক্ষতা প্রমাণ করে ইম্প্রোভ কমেডির শিল্পও শেখান।   চলচ্চিত্রের তালিকা    ওয়েব  ২০২১ নেটফ্লিক্স কমেডি প্রিমিয়াম লিগ স্ট্যাণ্ড-আপ কমেডি ২০২০ নেটফ্লিক্স লেডিস আপ স্ট্যাণ্ড-আপ কমেডি ২০১৮ অ্যামাজন প্রাইম ভিডিও ইমপ্রুভ অল স্টারস: গেম নাইট অনুষ্ঠানের ধারণা প্রদানকারী, প্রযোজক এবং উপস্থাপক  ২০০৫ চলচ্চিত্র দোস্তি: ফ্রেণ্ডস ফর এভার আত্মপ্রকাশ চলচ্চিত্র (করিনা কাপুরের তারিখ। ০১:৪৯:৩০ থেকে ০১:৫১:২৫ পর্যন্ত সময় স্ট্যাম্প) ২০১৪ টিভি সিরিজ দ্য লিভিং রুম ২০১৬ টিভি মিনি-সিরিজ হাউ ইনসেনসিটিভ! কানন গিলের লেখা বিভিন্ন পার্শ্ব-চরিত্রে অভিনয় করেছেন ২০১৫-২০১৬ ইউটিউব এআইবি অনেস্ট সিরিজ এআইবি: অনেস্ট বারস অ্যাণ্ড রেস্তোরাঁস পার্ট ১, ২, ৩ এআইবি: অনেস্ট ইণ্ডিয়ান ওয়েডিংস পার্ট ১, ২ ২০১৬ টিভি সিরিজ বেটার লাইফ ফাউণ্ডেশন ভস্ম চণ্ডী (১ পর্ব) অভিনয় করেছেন ২০১৭ ইউটিউব সিরিজ সন অফ আবিশ স্বরা ভাস্করের সাথে মরশুম ৩ (পর্ব ৭) ২০১৮ আমাজন প্রাইম দ্য ইমপ্রোভাইজারস: সামথিং ফ্রম নাথিং নিজেই কমিকস্তান মরশুম ১ নিজেই - বিচারক ২০১৯ আমাজন প্রাইম কমিকস্তান মরশুম ২ নিজেই - বিচারক   তথ্যসূত্র    বহিঃসংযোগ      বিষয়শ্রেণী:রোডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় বংশোদ্ভূত অভিনেত্রী বিষয়শ্রেণী:দক্ষিণ আফ্রিকার মুসলিম বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি বিষয়শ্রেণী:দক্ষিণ আফ্রিকান টেলিভিশন অভিনেত্রী বিষয়শ্রেণী:দক্ষিণ আফ্রিকান চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতে দক্ষিণ আফ্রিকান অভিবাসী